nahid-hub/BLUGE-bengali-wikipedia-section-title-prediction huggingface dataset:
কক্সবাজার চট্টগ্রাম শহর থেকে ১৫২ কি.মি. দক্ষিণে অবস্থিত। ঢাকা থেকে এর দূরত্ব ৪১৪ কি.মি.। এটি বাংলাদেশের সবচেয়ে বড় পর্যটন কেন্দ্র। দেশের রাজধানী ঢাকা থেকে সড়ক এবং আকাশপথে কক্সবাজার যাওয়া যায়। চট্টগ্রাম থেকে কক্সবাজার অবধি রেললাইন স্থাপনের প্রকল্প চলমান রয়েছে। আশা করা যাচ্ছে ২০২২ সালের মধ্যে ঢাকা থেকে সরাসরি ট্রেন চলাচল শুরু হবে।

সঠিক অনুচ্ছেদ শিরোনাম কোনটি?
titleA. অবস্থান
titleB. হিমছড়ি
titleC. ইনানী সমুদ্র সৈকত
titleD. শিক্ষা
উত্তর: titleA
২০১৫ সালের ডিসেম্বরে রাজ্য সরকার কেন্দ্রীয় সরকারকে বিনামূল্যে জমি হস্তান্তর করে৷ জুলাই মাসের মাঝামাঝি পাঁচিল তৈরি বরাত পায় একটি নির্মাণ সংস্থা৷ ২০১৬ সালের আগোস্ট মাসে চিহ্নিত জমিতে পাঁচিল দেওয়ার কাজ শুরু হয়।

ইনস্টিটিউটের সীমানা প্রাচীর নির্মাণ ২০১৭ সালের মাঝা মাঝি সময়ে শেষ হয়েছে।

২০২০ সালের সেপ্টেম্বরের আগেই পশ্চিমবঙ্গের কল্যাণীতে এইমস প্রতিষ্ঠিত হয়ে যাবে। রাজ্যসভায় প্রশ্নোত্তর পর্বে এমনই ঘোষণা করেন স্বাস্থ্যমন্ত্রী জে পি নাড্ডা। একইসঙ্গে তিনি জানান, দ্রুত কাজ হচ্ছে বলে এই ধরনের মর্যাদাপূর্ণ প্রতিষ্ঠানের মান বিন্দুমাত্র ক্ষুন্ন হবে না ও গুণমানের সঙ্গে আপোস করা হবে না। সর্বত্র উচ্চমান বজায় রাখা হবে। তিনি আরও বলেন, সরকারিভাবে যে সময়সীমা নির্ধারিত ছিল, তার অনেক আগেই ২০২০ সালের সেপ্টেম্বরের মধ্যে এইমস তৈরি হয়ে যাবে।
সঠিক অনুচ্ছেদ শিরোনাম কোনটি?
titleA. অবস্থান
titleB. ইতিহাস
titleC. বিদ্যায়তন
titleD. নির্মান
উত্তর: titleD
সমগ্র খেলোয়াড়ী জীবনে ২২ টেস্টে অংশগ্রহণ করার সৌভাগ্য হয়েছিল তার। ২১ জানুয়ারি, ১৯৪৮ তারিখে ব্রিজটাউনে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে রবার্ট ক্রিস্টিয়ানির। একই দলের বিপক্ষে জর্জটাউনে ২৪ ফেব্রুয়ারি, ১৯৫৪ তারিখে সর্বশেষ টেস্টে অংশ নেন। দ্বিতীয় বিশ্বযুদ্ধের পর এটিই ওয়েস্ট ইন্ডিজের প্রথম টেস্টে অংশগ্রহণ।

১৯৪৭-৪৮ মৌসুমে যুদ্ধের পর নিজ দেশে আসা সফরকারী ইংল্যান্ডের বিপক্ষে টেস্ট সিরিজ খেলার জন্যে তাকে স্বয়ংক্রিয়ভাবে ওয়েস্ট ইন্ডিজের টেস্ট দলে রাখা হয়। ঐ টেস্টে ১২জন ক্রিকেটারের একযোগে অভিষেক ঘটেছিল। ক্লাইড ওয়ালকট, রবার্ট ক্রিস্টিয়ানি, উইলফ্রেড ফার্গুসন, বার্কলি গ্যাসকিন, জন গডার্ড ও প্রায়র জোন্স - এ সাতজন ওয়েস্ট ইন্ডিজের এবং জিম লেকার, মরিস ট্রেমলেট, ডেনিস ব্রুকস, উইনস্টন প্লেস ও জেরাল্ড স্মিথসন - এ পাঁচজন ইংল্যান্ডের ছিলেন।

দ্বিতীয় ইনিংসে কেন ক্রান্সটনের বলে এলবিডব্লিউর কবলে পড়ে ৯৯ রানে বিদায় নেন। বিশ্রামকক্ষে ফিরে আসার প্রাক্কালে তিনি কাঁদতে কাঁদতে এসেছিলেন। টেস্ট ক্রিকেটের ইতিহাসে মাত্র তিনজন খেলোয়াড়ের একজন হিসেবে অভিষেক টেস্টে মাত্র এক রানের জন্যে সেঞ্চুরি থেকে বঞ্চিত হয়েছিলেন। টেস্টটি ড্রয়ে পরিণত হয়েছিল।

সঠিক অনুচ্ছেদ শিরোনাম কোনটি?
titleA. অবসর
titleB. আন্তর্জাতিক ক্রিকেট
titleC. শৈশবকাল
titleD. ভারত গমন, ১৯৪৮-৪৯
উত্তর: titleB
উড্ডয়ন পৃথিবীর বেশিরভাগ পাখির চলাফেরা করার সবচেয়ে প্রচলিত পদ্ধতি। পৃথিবীর প্রায় বেশিরভাগ প্রাণী থেকে পাখিকে এই একটিমাত্র বৈশিষ্ট্য দিয়ে আলাদা করা যায়। খাদ্য সংগ্রহ, প্রজনন, শিকারীর হাত থেকে রক্ষা ইত্যাদি বিভিন্ন কাজে পাখির উড্ডয়ন ক্ষমতা অত্যন্ত প্রয়োজনীয়। পাখির শারীরিক গঠন এমনভাবে অভিযোজিত হয়েছে যাতে উড়ে বেড়াতে সহজ হয়। সামনের দু'টি উপাঙ্গ বহু বছরের বিবর্তনে অভিযোজিত হয়ে ডানায় রূপান্তরিত হয়েছে এবং এই ডানার বিভিন্ন ব্যবহারের ফলেই পাখি আকাশে ভেসে বেড়াতে পারে। উড্ডয়ন-কৌশলের উৎপত্তি সম্পর্কে তিনটি প্রধান মতবাদ পাওয়া যায়। পাউন্সিং প্রোঅ্যাভিস মতবাদ, কার্সোরিয়াল মতবাদ এবং আর্বোরিয়াল মতবাদ। পাউন্সিং প্রোঅ্যাভিস মতবাদ অনুসারে পাখিরা আসলে শিকারী প্রাণী থেকে উদ্ভূত হয়েছে যারা উঁচু স্থান থেকে অ্যাম্বুশ করে শিকার করত। এ সময় তারা তাদের সামনের দুই উপাঙ্গ ব্যবহার করত শিকার আঁকড়ে ধরার কাজে। প্রথম দিকে তারা শিকারকে টেনে নিয়ে যেত। পরে শিকার বহন করে নিয়ে যেত। শিকার ধরার সময় যে সময়টুকু এরা শূণ্যে ভেসে থাকত, সে সময় তাদের সামনের উপাঙ্গের গতি-প্রকৃতি ও গঠনের ব্যাপক পরিবর্তন সাধিত হয়। কার্সোরিয়াল মতবাদ অনুসারে ভূমিতে দ্রুত দৌড়ানোর ফলে পাখির উড্ডয়নের উৎপত্তি ঘটেছে। পাখির পূর্বপুরুষ দীর্ঘ লেজযুক্ত দৌড়বাজ দ্বিপদী প্রাণী ছিল। এরা দ্রুত দৌড়াতে পারত এবং শক্তিশালী পশ্চাদপদের ওপর ভর দিয়ে লাফ দিতে পারত। এরা বাতাসের মধ্যে অগ্রপদ বিস্তৃত করতে পারত। আবার আর্বোরিয়াল মতবাদে বলা হয়েছে, পাখির পূর্বপুরুষ বৃক্ষবাসী প্রাণী ছিল। তারা গাছে চড়ত এবং সেখান থেকে গ্লাইড করে মাটিতে নামত বা অন্য গাছে যেত। এ ধরনের পাখি গাছ বা উঁচু জায়গা থেকে কিছুটা দূরত্বে বাতাসের মধ্যে দিয়ে গ্লাইড করতে বা উড়ে যেতে সক্ষম ছিল। সময়ের ব্যবধানে অগ্রপদ ক্রমশ বড় হয় এবং ডানাতে পরিণত হয়। যা প্রাণীকে উড়বার সময় ভর রক্ষা করতে সহায়তা করত।

পাখি বিভিন্ন পদ্ধতিতে উড়ে বেড়ায়; যেমন: ফ্ল্যাপিং, সোরিং, গ্লাইডিং বা স্কিমিং, হোভারিং ইত্যাদি। পাখির উড্ডয়ন পদ্ধতি এর ডানার গঠন আর দেহের আকারের উপর নির্ভরশীল। এছাড়াও পৃথিবীতে প্রায় ৬০ প্রজাতির পাখি আছে যারা একেবারেই উড়তে পারে না। অধিকাংশ বিলুপ্ত পাখি উড়তে অক্ষম ছিল। এসব পাখিদের অধিকাংশই দ্বীপবাসী। ধারণা করা হয়, দ্বীপে কোন শিকারী প্রাণী না থাকায় এসব পাখির পূর্বপুরুষদের আত্মরক্ষার জন্য উড়বার প্রয়োজন পড়েনি। সে কারণে ক্রমে ক্রমে তাদের উড়ার ক্ষমতা লোপ পায়। এধরনের পাখিরা তাদের ডানাকে উড়বার মত করে ব্যবহার করতে পারে না। তবে পেঙ্গুইন, অক প্রভৃতি উড্ডয়ন-অক্ষম পাখি পানিতে সাঁতার কাটার সময় ঠিক উড়ার মত করে ডানা ব্যবহার করে।

সঠিক অনুচ্ছেদ শিরোনাম কোনটি?
titleA. পাখির উড্ডয়ন
titleB. বিবর্তন ও শ্রেণীবিন্যাস
titleC. স্বভাব
titleD. আধুনিক পক্ষীবর্গসমূহের শ্রেণীবিন্যাস
উত্তর: titleA
এটি ১৯৬৪ সালের ডিসেম্বরে ১২২ জন ছাত্র নিয়ে রাজশাহী প্রকৌশল মহাবিদ্যালয় নামে রাজশাহী বিশ্ববিদ্যালয়ের অধীনে প্রকৌশল অনুষদ হিসেবে যাত্রা শুরু করে। তখন এখানে যন্ত্রকৌশল, পুরকৌশল এবং তড়িৎকৌশল বিভাগের অধীনে সন্মান ডিগ্রী প্রদান করা হত। কিন্তু প্রশাসনিক জটিলতার কারণে এর শিক্ষা কার্যক্রম ব্যাহত হচ্ছিল। কারণ এর প্রশাসন নিয়ন্ত্রণ করত শিক্ষা মন্ত্রনালয়; একাডেমিক ক্যারিকুলাম ঠিক করত রাজশাহী বিশ্ববিদ্যালয় আর অবকাঠামোগত উন্নয়ন নিয়ন্ত্রণ করত পাবলিক ওয়ার্ক ডিপার্টমেন্ট। এ সমস্যা সমাধানের জন্য ১৯৭৩ সালে কয়েকটি কমিশন ও কমিটি গঠন করা হয়। এই কমিশন ও কমিটির সুপারিশের ভিত্তিতে দেশের চারটি প্রকৌশল মহাবিদ্যালয় কে স্বায়ত্তশাসন দেওয়ার ঐতিহাসিক সিদ্ধান্ত গৃহীত হয়। এর জন্য বাংলাদেশ প্রকৌশল বিশ্ববিদ্যালয়ের তৎকালীন উপাচার্য ডঃ ওয়াহিদ উদ্দীনের নেতৃত্বে ১৫ সদস্যের একটি শক্তিশালী কমিটি গঠন করা হয়।এই কমিটি দেশের চারটি প্রকৌশল মহাবিদ্যালয় কে একত্রে নিয়ে ১৯৮৬ সালের জুলাই মাসে বাংলাদেশ ইনিস্টিটিউট অব টেকনোলজি (বিআইটি) গঠন করে। কিন্তু সীমিত স্বায়ত্তশাসন এবং বিআইটি অধ্যাদেশের কিছু সাংবিধানিক সীমাবদ্ধতার কারণে এই প্রতিষ্ঠানটির উন্নয়ন বাধাগ্রস্থ হচ্ছিল। তখনই বিআইটি গুলিকে পূর্ণাঙ্গ বিশ্ববিদ্যালয়ে রূপন্তরের প্রয়োজনীয়তা দেখা দেয়। এর ফলশ্রুতিতে জাতীয় সংসদে বিশ্ববিদ্যালয় বিলটি পাশের মাধ্যমে ২০০৩ সালের ১লা সেপ্টেম্বর এটিকে রাজশাহী প্রকৌশল ও প্রযুক্তি বিশ্ববিদ্যালয় (রুয়েট) এ রূপান্তর করা হয়।
বর্তমানে এই বিশ্ববিদ্যালয়ে প্রকৌশল, প্রযুক্তি ও নগর পরিকল্পনা বিষয়ে স্নাতক এবং স্নাতকোত্তর পর্যায়ে প্রায় তিন হাজার শিক্ষার্থী অধ্যয়ন করে। মোট শিক্ষকের সংখ্যা দুই শতাধিক।

সঠিক অনুচ্ছেদ শিরোনাম কোনটি?
titleA. কম্পিউটার সেন্টার
titleB. ক্যাম্পাস
titleC. পানি সংগ্রাহাগার ও ওয়াটার ট্রিটমেণ্ট প্লাণ্ট
titleD. ইতিহাস
উত্তর: titleD
১৯৫৩ সালে প্রথম-শ্রেণীর ক্রিকেটে সর্বশেষ অংশগ্রহণ করেন ফ্রেডি ব্রাউন। ২৪.৯৭ গড়ে ৮৪৯ রান তুলেন ও ২০.৭৪ গড়ে ৮৭ উইকেট পান। দল নির্বাচকমণ্ডলীর সভাপতি মনোনীত হন ও লেন হাটনের অনুরোধক্রমে অস্ট্রেলিয়ার বিপক্ষে ৪২ বছর বয়সে সিরিজের দ্বিতীয় টেস্টে খেলতে নামেন। রে লিন্ডওয়াল জানান যে, ইংরেজ খেলোয়াড়দের অধিকাংশই ব্রাউনকে অধিনায়ক হিসেবে ডাকতেন এমনকি নতুন অধিনায়ক হাটনও তাকে অধিনায়করূপে সম্বোধন করেন। প্রথম ইনিংসে ১৪ বল মোকাবেলা করে ২২ রান তুলেন। লিন্ডওয়াল বলেন যে, তিনি উইকেটের উভয় প্রান্ত থেকেই চমৎকার নিশানায় লেগ-ব্রেক বল ছুঁড়েছেন এবং ৪/৮২ পান। ক্যাচ নেয়ার প্রচেষ্টাকালে হাটনের আঙ্গুল ভেঙ্গে গেলে ব্রাউন মাঠের দায়িত্ব নেন। খেলাটি ড্রয় পরিণত হয়। এটিই তার সর্বশেষ টেস্ট ছিল। ১৯৫৩ মৌসুম থেকে কার্যতঃ ক্রিকেট থেকে অবসর গ্রহণ করেন। তবে, ১৯৬১ সাল পর্যন্ত মাঝে-মধ্যে তাকে মাঠে দেখা যেতো। এরপর তিনি প্রশাসক, বিদেশ সফরে ব্যবস্থাপক ও বিবিসি রেডিওতে টেস্ট ম্যাচ স্পেশালে রেডিও ধারাভাষ্যকর্মের সাথে যুক্ত হন। ১৯৫৪ সালে নিজ আত্মজীবনীমূলক গ্রন্থ ‘ক্রিকেট মাস্কেটির’ প্রকাশ করেন।

ব্রাউন দুইবার ইংল্যান্ড দলের বিদেশ সফরে ব্যবস্থাপকের ভূমিকায় অবতীর্ণ হন। ১৯৫৬-৫৭ মৌসুমে দক্ষিণ আফ্রিকা সফরে যান যাতে টেস্ট সিরিজটি ২-২ ব্যবধানে ড্র হয়। ১৯৫৮-৫৯ মৌসুমে অস্ট্রেলিয়া ও নিউজিল্যান্ড সফরে দল অস্ট্রেলিয়ার কাছে ৪-০ ব্যবধানে অ্যাশেজ সিরিজে পরাজিত হয়। তন্মধ্যে, অস্ট্রেলিয়ায় ইয়ান ম্যাকিফের বোলিংয়ের ধরনের বিষয়ে আনুষ্ঠানিকভাবে অভিযোগ করার ইচ্ছা পোষণ করলে দলীয় অধিনায়ক পিটার মে কূটনৈতিক প্রচেষ্টা চালান। ম্যাকিফের বোলিং সর্বত্র অবৈধরূপে আখ্যায়িত করা হচ্ছিল। তবে, অস্ট্রেলীয় দল নির্বাচকমণ্ডলীর সভাপতি স্যার ডোনাল্ড ব্র্যাডম্যান প্রত্যুত্তরে ইংল্যান্ডের নিজেদের ঘর সামলানোর কথা বলেন। তিনি টনি লক ও পিটার লোডারের বোলিংয়ের দিকে ইঙ্গিত করছিলেন।

রাজনৈতিক কারণে দক্ষিণ আফ্রিকা সফর বাতিল করা হলে ১৯৭০ সালে বিশ্ব একাদশ দলের ব্যবস্থাপক মনোনীত হন ব্রাউন। ১৯৭১-৭২ মৌসুমে এমসিসির সভাপতি হন। এরপর জাতীয় ক্রিকেট সংস্থা ও ইংরেজ বিদ্যালয় ক্রিকেট সংস্থায় কাজ করেন। ক্রিকেট কাউন্সিলের সভাপতি থাকাকালে বিশ্ব সিরিজ ক্রিকেট সঙ্কটকালীন ইংল্যান্ডের দলনেতা টনি গ্রেগকে পদচ্যুত করেন। ১৯৮০ সালে রাণীর জন্মদিনের সম্মাননার তালিকায় অনুর্ভূক্ত হন ও ক্রিকেটে অসামান্য অবদান রাখায় সিবিই পদবীতে ভূষিত হন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেটে অংশগ্রহণ
titleB. যুদ্ধ পরবর্তী সময়কাল
titleC. দ্বিতীয় বিশ্বযুদ্ধে অংশগ্রহণ
titleD. অবসর
উত্তর: titleD
দু বছর ধরে তার ভিডিও রেকর্ড, ফোন কল এমনকি র সাথে পরীক্ষামূলক একটি খেলে অবশেষে আগস্ট ২০০৩ এ তিনি ওয়ার্ল্ড রেস্লিং এন্টারটেইনমেন্ট (ডাব্লিউডাব্লিউই) এর সাথে একটি উন্নয়ন চুক্তিবদ্ধ হন, যারা তাকে প্রশিক্ষণ নিতে এ পাঠান। সেই একই রিং নাম অ্যালেক্সিস লারি ব্যবহার করে ২৯ জানুয়ারি ২০০৪ এ ওভিডাব্লিউ তে তিনি উপস্থিত হন এবং পুরো বছর জুড়ে বিভিন্ন ট্যাগ টিম ম্যাচে অংশ নেন। ৩০ অক্টোবর একটি প্রতিযোগীতায় তিনি জয়লাভ করেন এবং ১২ নভেম্বর একটি ১,০০০ ডলার মূল্যের ম্যাচে কে পরাজিত করেন।

১৭ মে ২০০৫ এ, র জন্য একটি ট্যুর্নামেন্টে তিনি স্থান পান। প্রথম রাউন্ডে তিনি কে পরাজিত করেন, তবে পরবর্তী রাউন্ডে র নিকট পরাজিত হন। ২০ জুলাই লারির একটি সাক্ষাৎকারের সময় বাধা দেওয়ায় তার সাথে লারির শত্রুতা শুরু হয়। ফলে ২৯ জুলাই তাদের মধ্যে একটি ম্যাচ সংগঠিত হয়, তবে লারি হেরে যান। তাদের এই শত্রুতা সেপ্টেম্বর পর্যন্ত চলে, মাঝে যুক্ত হন ফিনেক্সের সাথে লারির বিপক্ষে। ১২ অক্টোবর ওভিডাব্লিউ তে তিনি তার নিজ নামেই উপস্থিত হন এবং মার্টিনেজ ও জিলিয়ান হলের বিপক্ষে বছরের শেষ ম্যাচটিতেও তিনি পরাজিত হন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. ট্রিশ স্ট্র্যাটাসের সাথে কাহিনীসূত্র (২০০৫-২০০৬)
titleC. ওহিও ভ্যালি রেস্লিং (২০০৩-২০০৫)
titleD. উইমেন'স চ্যাম্পিয়ন (২০০৬-২০০৮)
উত্তর: titleC
শাস্তিটি ইতিবাচক প্রতিরোধের তত্ত্ব দ্বারা ব্যাখ্যা করা যেতে পারে। যাতে অপরাধ সঠিক বিচার ব্যবস্থার সামাজিক মানদণ্ডগুলো কী তা শেখানোর জন্য এবং অপরাধ না করার উৎসাহ হিসাবে কাজ করে।

সমাজ থেকে শুরু করে সবখানে অপরাধ চিহ্নিত করে শাস্তি দিলে তা প্রকাশ্য নিন্দা প্রকাশের একটি ভাল উপায় হিসাবে কাজ করতে পারে। অগ্রহণযোগ্য আচরণের বিষয়ে মানুষকে শিক্ষিত করার পাশাপাশি এটি জনসাধারণের ক্ষোভকে প্রকাশ করে সতর্ক হতে সাহায্য কর। যাতে ন্যায়বিচার করার দ্বৈত কার্যকারিতা নিশ্চিত হয় এবং একই সাথে অপরাধীকে কলঙ্কিত করে যাতে ভবিষ্যতে অপরাধমূলক ক্রিয়াকলাপ না করে। একে কখনও কখনও নিন্দার "প্রকাশক তত্ত্ব" বলা হয়। ক্রুশবিদ্ধ করা জনসাধারণের নিন্দা প্রকাশের একটি পদ্ধতি ছিল।

শিক্ষা এবং নিন্দার মডেলের কিছু সমালোচক বিবর্তনবাদী সমস্যাটিকে এই ধারণা দিয়ে উদ্ধৃত করেছেন যে, শাস্তি কার্যকর না হলে সামাজিক নিয়ন্ত্রণ ব্যবস্থা হিসাবে শাস্তির অনুভূতি বিকশিত হয়। সমালোচকরা বলেন যে, কিছু ব্যক্তি সময় ও শক্তি ব্যয় করে অন্যকে শাস্তি দেওয়ার ঝুঁকি গ্রহণ করে থাকে। এবং শাস্তিপ্রাপ্ত দলের সদস্যদের ক্ষতি করার বিরুদ্ধে উৎসাহিত করা হত। যার ফলে শাস্তি কম ঝুঁকিপূর্ণ উপায়ে দেওয়া যায়।

সঠিক অনুচ্ছেদ শিরোনাম কোনটি?
titleA. দর্শন অনুযায়ী
titleB. ইতিহাস এবং যুক্তি
titleC. শিক্ষা এবং নিন্দা
titleD. পুনরুদ্ধারমূলক বিচার
উত্তর: titleC
পাকিস্তানের ১৫১টি বিমানবন্দর রয়েছে। প্রধান বিমানবন্দরগুলি হলো:


এছাড়া্ও পাকিস্তানে ১৩৯টি ছোট বিমানবন্দর রয়েছে যেগুলি মধ্যপ্রাচ্যে আসা যাওয়ার কাজে নিয়োজিত যেহেতু এই অঞ্চলে আনেক পাকিস্তানি প্রবাসে কাজ করে থাকেন। ৯১ টি পাকা রানওয়ে বিমানবন্দর রয়েছে যার মধ্যে ১৪টি রানওয়ে ৩,০৪৭ মিটারেরও বেশি। বাকি ৪৮ টি বিমানবন্দরে পাকা রানওয়ে নেই যার মধ্যে মাত্র একটি ৩০৪৮ মিটারের বড় । পাকিস্তানে ১৮টি হেলিপোর্টও রয়েছে।

সঠিক অনুচ্ছেদ শিরোনাম কোনটি?
titleA. জল পথ
titleB. পার্শ্ববর্তী দেশগুলির সাথে রেল সংযোগ
titleC. আকাশ পথ
titleD. বাস
উত্তর: titleC
গোষ্ঠ পাল তৎকালীন বেঙ্গল প্রেসিডেন্সি মাদারিপুর মহকুমা বরর্তমান নড়িয়ার ভোজেস্বর গ্রামে ১৮৯৬ খ্রিষ্টাব্দে ২০ আগস্ট জন্মগ্রহণ করেন। তিনি ছিলেন বাবা-মায়ের একমাত্র সন্তান। তার বাবা শ্রীযুক্ত বাবু শ্যামলাল পাল ছিলেন একজন ব্যবসায়ী। গোষ্ঠ পাল ফুটবল খেলে উপমহাদেশে সেই বিংশ শতাব্দীতে নাম কুড়ালেও কখনোই বাংলাকে ভোলেননি। এমনকি তার আত্মজীবনীতেও তিনি বারবার লিখেছেন বাংলার কথা, তৎকালীন পূর্ব বাংলার (বর্তমানে বাংলাদেশ) কথা। আত্মজীবনীতে লিখেছেন, ‘"পূর্ব বঙ্গের ফরিদপুরের মাদারিপুর সাব ডিভিশনের ভোজেস্বর গ্রামে আমার জন্ম হয়, দিনটি ১৮৯৬ সালের ২০শে আগস্ট, দিনের আলো ফুটিবার আগেই আমি ধরিত্রীর মুখ দেখিয়াছিলাম, আমার পিতা সেই সময় ঘরে ছিলেন না, পিতৃদেবের নাম শ্রীযুক্ত বাবু শ্যামলাল পাল, বরিশালের ঝালকাটি বন্দরে তেজারতির কারবার করিতেন, আমি পিতার প্রথম এবং একমাত্র সন্তান’"।

সঠিক অনুচ্ছেদ শিরোনাম কোনটি?
titleA. মৃত্যু
titleB. প্রাথমিক জীবন
titleC. সম্মান
titleD. ক্রীড়া জীবন
উত্তর: titleB
খ্রিষ্টীয় প্রথম সহস্রাব্দের শেষে "দক্ষিণের ধর্মীয় আন্দোলন উত্তরের উপরেও গভীর প্রভাব বিস্তার করতে শুরু করে"। শাক্তধর্মের উদ্ভবেও দাক্ষিণাত্যের অবদান বিশেষভাবে উল্লেখযোগ্য:

"তামিল যুদ্ধ ও বিজয়ের দেবী কোরাবাইয়ের সঙ্গে সহজেই দুর্গা, কেরলের ভগবতী ও দেবী কন্যাকুমারীর সাদৃশ্য লক্ষ্য করা যায়। তাঁকে নবদুর্গার যেকোনো একটি রূপে বা ভদ্রকালীর রূপে আবাহন করা হয়। তামিল সংস্কৃতিতে তিনি সরস্বতী বা বাক এবং শ্রী বা লক্ষ্মীর সঙ্গে সম্পর্কযুক্ত। এইভাবে দুর্গার মধ্যে একজন ভক্ত শক্তি, দয়া ও জ্ঞানের ত্রিমুখী গুণাবলি পেয়ে থাকেন। পাশাপাশি, দাক্ষিণাত্যের অনেক মন্দিরে সপ্তমাতৃকারা পূজিতা হন। প্রাচীন কাল থেকেই দাক্ষিণাত্যে গ্রামদেবীদের পূজার একটি সমৃদ্ধ ঐতিহ্যের অস্তিত্ব ছিল। এই সব দেবীরা দৈনন্দিন জীবনের নানা বিষয়ের সঙ্গে যুক্ত ছিলেন।"
একই সময়ে হিন্দুধর্মের দু’টি প্রধান দার্শনিক শাখা সাংখ্য ও বেদান্তের উপরেও শাক্তধর্মের প্রভাব লক্ষিত হয়:

"সাংখ্য "প্রকৃতি" তত্ত্বের উদ্ভব ঘটেছিল একটি জাগতিক পৃথিবী মাতার ধারণা থেকে। এই তত্ত্ব পরবর্তীকালে শাক্তধর্মের সর্বাপেক্ষা শক্তিশালী দার্শনিক তত্ত্বে পরিণত হয়। [প্রকৃতপক্ষে] সাংখ্য মতের উৎস প্রাক-বৈদিক যুগে নিহিত, যা মূলত ছিল মাতৃতান্ত্রিক প্রকৃতির। যদিও বৈদিক জনগোষ্ঠীগুলি ছিল মূলত পুরুষতান্ত্রিক। এই তত্ত্ব যে মতগুলিকে সমর্থন করে, সেগুলি হল, (১) বিশ্বসৃষ্টির কারণ হিসেবে সাংখ্য প্রকৃতি-ধারণা বৈদান্তিক ব্রহ্ম-ধারণার সঙ্গে সাযুজ্যপূর্ণ নয়; (২) এই কারণেই "ব্রহ্মসূত্র"-এ সযত্নে সাংখ্য মতকে অস্বীকার করা হয়েছে; এবং (৩) সব সময়ই সাংখ্যকে বেদান্তের আলোকে সংশোধন করার একটি প্রয়াস চালু থেকেছে।"
শাক্ত দর্শন সাংখ্যকে বিশ্ববিবর্তনের স্তরগুলির ভিত্তিতে ব্যাখ্যা করেছে। এই স্তরগুলি "তত্ত্ব" নামে পরিচিত। তত্ত্বের সংখ্যা ২৬ থেকে ৩৬টি। "উল্লেখ্য, এই তত্ত্বগুলি এমন এক রহস্যের সমাধানে সক্ষম হয়েছে, যা করতে অদ্বৈত বেদান্তও সমর্থ হয়নি – কীভাবে অপরিবর্তনশীল ব্রহ্ম পরিবর্তনশীল বিশ্বে পরিণত হন, এবং কিভাবে এক ঈশ্বর বহু ঈশ্বর হন। শাক্ত বিশ্বতত্ত্বের কেন্দ্রীয় মতটি হল, শক্তি পরমের থেকে উৎসারিত এবং তিনি ব্রহ্মের থেকে অভিন্ন নন, বরং তিনি ব্রহ্মেরই চালিকাশক্তি।"

সঠিক অনুচ্ছেদ শিরোনাম কোনটি?
titleA. সাংখ্য ও বেদান্ত
titleB. শাক্তদর্শনের ক্রমবিকাশ
titleC. আদি উৎস
titleD. মহাকাব্য
উত্তর: titleA
এ শহরটি মূলত চরফ্যাশন বাজার নামক একটি বাজারকে কেন্দ্র করে গড়ে উঠেছে। চরফ্যাশন পূর্বে কখনো নোয়াখালী
, কখনো বরিশাল আবার কখনো বা পটুয়াখালীর গলাচিপা উপজেলার সাথে সংযুক্ত ছিল। বর্তমানে চরফ্যাশন এর ভৌগলিক অবস্থান পূর্বে এমন ছিল না। এ অঞ্চল ছিল অসংখ্য ক্ষুদ্র ক্ষুদ্র চরের সমন্বয়ে গঠিত একটি এলাকা। তৎকালীন বরিশালের জেলা ম্যাজিষ্ট্রেট এইচ.জে.এইচ ফ্যাশন সাহেব ১৮৮৫-৮৭ সালের দিকে প্রশাসনিক ভাবে এ অঞ্চলের চরগুলির প্রতি দৃষ্টি দেন। তিনি এ এলাকায় একটি বাজার স্থাপন করেন। ফ্যাশন সাহেব চর এলাকায় বাজার স্থাপন করেন বলে মি. ডোনাবানের প্রস্তাবে এ বাজারের নাম হয় চর ফ্যাশন বাজার। পরবর্তীতে এ এলাকার প্রাণকেন্দ্র হয়ে উঠে চরফ্যাশন বাজারটি। পরবর্তীতে এলাকার প্রাণকেন্দ্র চরফ্যাশন বাজারের নাম অনুসারে গোটা এলাকার নাম করণ করা হয় চরফ্যাশন। 

সঠিক অনুচ্ছেদ শিরোনাম কোনটি?
titleA. প্রশাসন
titleB. ভৌগোলিক উপাত্ত
titleC. জনসংখ্যা
titleD. নামকরণ
উত্তর: titleD
মাঝেরহাট সেতু কলকাতার আলিপুর এলাকায় অবস্থিত। এটি বেহালার মাধ্যমে দক্ষিণ শহরতলিকে শহরের অন্য এলাকাগুলিতে সংযোগকারী একটি প্রধান সড়ক সেতু ছিল। এটি জাতীয় সড়ক ১২ এবং ডায়মন্ড হারবার রোডেরও অংশ। 

সেতুর পাশে মাঝেরহাট রেলওয়ে স্টেশন অবস্থিত। এর পাশে কলকাতা মেট্রো লাইন ৩-এর জন্যও নির্মাণ চলছিল ; মাঝেরহাটের জন্য একটি পরিকল্পিত স্টেশন রয়েছে সেতুর পাশে। সেতুটি কলকাতা চক্ররেল এবং বজবজগামী ভারতীয় রেলের শিয়ালদাহ দক্ষিণ রেলপথ অতিক্রম করে।

সঠিক অনুচ্ছেদ শিরোনাম কোনটি?
titleA. মাঝেরহাট সেতু
titleB. ঘটনা
titleC. পটভূমি
titleD. উদ্ধার প্রচেষ্টা
উত্তর: titleA
এই জায়গার অর্থনীতি কৃষির উপর নির্ভরশীল। ধানের চাষাবাদ হল এখানকার প্রাথমিক কৃষিকাজ, এর পরেই আছে শাকসবজির চাষ। 
অবশ্য, গত কয়েক বছর ধরে, ভোগবাদের ফলে ভোগ্যপণ্যের ব্যবসায়ে যথেষ্ট বৃদ্ধি লক্ষ্য করা গেছে। ধান চাষে ভারী ফলনের কারণে, অনেক ছোট ছোট দেশি ধান কল শহরের আশেপাশে তৈরি হয়েছে। এরা আসামের অন্যান্য অঞ্চলে চাল সরবরাহ করে; গুয়াহাটি হচ্ছে চালের বৃহত্তম ভোক্তা। কালাইগাঁওয়ের ধান আসামে এখন নিজের আলাদা পরিচয় স্থাপন করেছে। এখানে ব্যাংকিং প্রতিষ্ঠানের পাশাপাশি বেশ কয়েকটি সমবায় সমিতি তৈরি হয়েছে।

এই জায়গাটিতে দুটি সাপ্তাহিক বাজারের দিন রয়েছে, একটি রবিবার এবং অন্যটি বৃহস্পতিবার। একটি অনন্য বৈশিষ্ট্য হচ্ছে যে প্রাণী সম্পদ কেনাবেচা প্রায় একচেটিয়াভাবে বৃহস্পতিবারে ঘটে, যা বিশ্বের এই প্রান্তে খুব বিরল। এই বাজারটি স্থানীয়ভাবে গোরু বোজার বা গরুর বাজার নামে পরিচিত। এই বাজারগুলি প্রতি বৃহস্পতিবার এবং রবিবারে জেলার আশেপাশে প্রচুরসংখ্যক মানুষকে আকর্ষণ করে, প্রায়শই এই দু’দিন শহরে পরিবহন খুব কষ্টকর হয়ে যায়।
এই শহরের আশেপাশে কয়েকটি চা বাগান রয়েছে। ১৯৫০ সালের আগে, তাদের বেশিরভাগের মালিকানা ছিল ব্রিটিশ চা সংস্থাগুলির হাতে।

সঠিক অনুচ্ছেদ শিরোনাম কোনটি?
titleA. সন্ত্রাসবাদ এবং বিদ্রোহ
titleB. ব্যুৎপত্তি
titleC. জনসংখ্যার উপাত্ত
titleD. অর্থনীতি
উত্তর: titleD
বেসরকারি ভাবে ব্যবহারের ক্ষেত্রে দক্ষিণ পূর্ব ইংল্যান্ড হিসাবে বিভিন্ন স্থানের কথা বলতে পারে - কখনও কখনও কেবল লন্ডন, কেন্ট, পূর্ব সাসেক্স, পশ্চিম সাসেক্স এবং সেরি; তবে কখনও কখনও প্রমিত স্ট্যাটিস্টিকাল অঞ্চল সম্পর্কিত একটি অঞ্চল। দক্ষিণ পূর্ব এছাড়াও মাঝেমধ্যে হোম কাউন্টির প্রতিশব্দ হিসাবে ব্যবহৃত হয়।

সঠিক অনুচ্ছেদ শিরোনাম কোনটি?
titleA. ঐতিহাসিক সীমানা
titleB. প্রশাসন
titleC. বিকল্প সংজ্ঞা
titleD. ভূগোল
উত্তর: titleC
মেধা, দক্ষতা, নৈপুণ্যতার স্বীকৃতি হিসেবে মূলতঃ বিশ্বব্যাপী ব্যক্তি, দল বা সংগঠনকে বিভিন্ন স্তরে বিভক্ত বা ক্ষুদ্র ক্ষুদ্র অংশে বিভাজন করে পুরস্কার দেয়া হয়। ব্যক্তি, প্রতিষ্ঠান, সংস্থা, দেশ, চলচ্চিত্র, আলোকচিত্র, বই, স্টল, প্যাভিলিয়ন, স্থাপত্যকর্ম, প্রবন্ধ, শিল্পকর্ম, অর্থনৈতিক সমৃদ্ধি, স্থিতিশীল রাজনীতি, আবৃত্তি, নৃত্য, চিত্রাঙ্কন, রাসায়নিক দ্রব্য আবিস্কার, ক্রীড়াঙ্গন, বিরত্ব, সাফল্যগাঁথা, ঝুকিঁ নিয়ে দেশ ও সমাজের উন্নয়ন, সামাজিক বনায়ণ, খাদ্য ঘাটতি মোকাবেলা, চিকিৎসা ইত্যাদিতে জড়িত ব্যক্তি বা প্রতিষ্ঠান বা দেশকে পুরস্কার প্রদানের জন্য কোন ব্যক্তি বা প্রতিষ্ঠানের মাধ্যমে সংশ্লিষ্ট কর্তৃপক্ষের বরাবরে প্রাথমিকভাবে লিখিত বা অলিখিতভাবে নাম প্রস্তাব করা হয়।

সঠিক অনুচ্ছেদ শিরোনাম কোনটি?
titleA. রকমারী পুরস্কার
titleB. জাতীয় কিংবা রাষ্ট্রীয় পর্যায়ে
titleC. প্রতিযোগী বা ব্যক্তি পর্যায়ে
titleD. মনোনয়ন
উত্তর: titleD
তিনি লিসবনে জন্মগ্রহণ করেন, তিনি পিতা বালতাসার রেবেলো দে সউসা (১৯২১–২০০১) এবং মা মারিয়া দাস নেভেস ফার্নান্দস ডুয়ার্তের (১৯২১–২০০৩) জ্যেষ্ঠ পুত্র। তার নামটি তার ধর্মপিতা এস্তাদো নভো সরকারের সর্বশেষ প্রধানমন্ত্রী মার্সেলো ক্যাটানো এর নামানুসারে রাখা হয়েছে।

রেবেলো দ্যা সুজা একজন অধ্যাপক ও বিশেষত সাংবিধানিক আইন এবং প্রশাসনিক আইনের বিধিব্যবস্থালেখক, লিসবন বিশ্ববিদ্যালয় থেকে তিনি ডক্টরেট ডিগ্রী অর্জন করেন, সেখানে তিনি আইন বিষয়ে শিক্ষকতা করেছেন।

সঠিক অনুচ্ছেদ শিরোনাম কোনটি?
titleA. রাষ্ট্র সফর
titleB. ব্যক্তিগত জীবন
titleC. প্রারম্ভের জীবন
titleD. দলের রাজনীতি এবং মিডিয়া কর্মজীবন
উত্তর: titleC
এই সহজ স্লোগানটি বামপন্থী দলগুলির নাট্যঘন দুর্বোধ্য ভাষার চেয়ে সাধারণ মানুষের কাছে বেশি প্রভাব ফেলেছিল। ভারতীয় সংবাদপত্র "ডেইলি নিউজ অ্যান্ড অ্যানালাইসিস"-এ প্রকাশিত প্রতিবেদন অনুযায়ী, এই স্লোগানটি "তৃণমূল কংগ্রেস প্রধান মমতা বন্দ্যোপাধ্যায়কে পশ্চিমবঙ্গে লোকসভা ও পৌরসভা নির্বাচনে শাসক বামফ্রন্ট সরকার-এর পতনে পরোক্ষভাবে" সাহায্য করেছিল। বিধানসভা নির্বাচনে জয়লাভ করে মমতা এই বিজয় "মা মাটি মানুষ"কে উৎসর্গ করেন।

সঠিক অনুচ্ছেদ শিরোনাম কোনটি?
titleA. ইতিহাস
titleB. বই
titleC. রাজনৈতিক পত্রিকা
titleD. প্রভাব
উত্তর: titleD
মূলধারার অধিকাংশ অর্থনীতিবিদ মনে করেন যে অর্থনীতিতে অপর্যাপ্ত গড় চাহিদার কারণে মন্দা দেখা দেয় এবং তাঁরা মন্দার সময় সম্প্রসারণমূলক বৃহদাকার অর্থনৈতিক নীতি গ্রহণের পক্ষপাতী। কোনও অর্থনীতিকে মন্দার কবল থেকে মুক্ত করার জন্য নানা কৌশল আছে. নীতিনির্ধারণকারীরা অর্থনীতির কোন শাখাকে অনুসরণ করছেন তার উপর নির্ভর করে কৌশলগুলি ভিন্ন ভিন্ন হয়। মুদ্রা সরবরাহকে নিয়ন্ত্রণ করার মাধ্যমে অর্থনীতিতে পরিবর্তন আনার প্রক্রিয়ায় বিশ্বাসীরা সম্প্রসারণমূলক মুদ্রানীতি ব্যবহারের পক্ষপাতী। আবার কেইনস-এর অনুসারী অর্থনীতিবিদেরা অর্থনীতির বৃদ্ধিতে গতি আনার জন্য সরকারের ব্যয় বৃদ্ধি করার কথা বলেন। জোগানের উপর জোর দেন যে সব অর্থনীতিবিদ, তাঁরা ব্যবসায় পুঁজির বিনিয়োগ বাড়ানোর জন্য কর-ছাড়ের প্রস্তাব করেন। অবাধ বাণিজ্য নীতিতে বিশ্বাসী অর্থনীতিবিদেরা বাজারের স্বাভাবিক কর্মক্ষমতার উপর সরকারি হস্তক্ষেপ না করার পরামর্শ দেন।

সঠিক অনুচ্ছেদ শিরোনাম কোনটি?
titleA. মন্দার ইতিহাস
titleB. অন্যান্য দেশ
titleC. সরকারী প্রতিক্রিয়া
titleD. সনাক্তকরণ
উত্তর: titleC
১৯৪৯ সালে চীনা সামরিক যুদ্ধ শেষে চীনা মাইনল্যান্ডের সাথে জাতীয়তাবাদী সরকার (চীনা)’র পালিয়ে যাওয়ার পরও কিছু চীনা মুসলিম তাইচুং এ বসবাস করছিলেন। নিজেদের ইবাদতের জন্য স্থানের প্রয়োজন হয়ে পড়লে, মুসলিমরা তাদের কিছু ঘরে তাদের সালাত আদায় করত। তারা যেসব কক্ষে সালাত আদায় করত তাদের মধ্যে অন্যতম কক্ষটি ছিল ইয়োলাউ(耆于老)। ইবাদতকারীর সংখ্যা বৃদ্ধির সাথে সাথে, এই ধরনের ছোট কক্ষগুলোতে একসাথে সালাত আদায় করা অসম্ভব হয়ে পড়ে।

সঠিক অনুচ্ছেদ শিরোনাম কোনটি?
titleA. ইতিহাস
titleB. স্থাপত্যশৈলী
titleC. প্রথম ভবন
titleD. কার্যক্রম
উত্তর: titleA
লাওস দক্ষিণ পূর্ব এশিয়ার একমাত্র স্থলবেষ্টিত দেশ, এবং এটি ১৪ ডিগ্রী এবং ২৩ ডিগ্রী ডিগ্রি অক্ষাংশ (একটি ছোট এলাকা ১৪ ডিগ্রি দক্ষিণে) এবং লম্বা সময় ১০০ ডিগ্রি এবং ১০৮ ডিগ্রি সেলসিয়াসে অবস্থিত। এর ঘনবসতিপূর্ণ আড়াআড়ি বেশিরভাগ কৃশকায় পর্বতমালার মধ্যে রয়েছে, যা সর্বোচ্চ ২,৮১৮ মিটার (৯২২৫ ফুট) এ ফৌ বিয়া রয়েছে যা কিছু মৃত্তিকা ও প্লেটেসগুলির সাথে। মেকং নদীটি থাইল্যান্ডের সাথে পশ্চিম সীমান্তের একটি বৃহত অংশ গঠন করে, অথচ এনামাইট রেঞ্জের পর্বতগুলি ভিয়েতনামের অধিকাংশ পূর্ব সীমান্ত এবং থাই পার্বত্য অঞ্চলের উত্তর-পশ্চিমাঞ্চল সীমায় রয়েছে। দুটি প্লেটকেট আছে, উত্তর এ জিয়াংখোং এবং দক্ষিণ দিকে অবস্থিত বোলেনেন প্লেটও। জলবায়ু গ্রীষ্মমন্ডলীয় এবং বর্ষা মৌসুমে প্রভাবিত।

মে থেকে নভেম্বর একটি সুষম বর্ষার ঋতু আছে, ডিসেম্বর থেকে এপ্রিল পর্যন্ত শুষ্ক মৌসুমে। স্থানীয় ঐতিহ্যটি ধারণ করে যে তিনটি ঋতু (বর্ষাকাল, ঠান্ডা এবং গরম) হয়, যেহেতু ক্লাইমেটোলজিস্টিকভাবে নির্ধারিত শুষ্ক মৌসুমে দুই মাস পরের চার মাসের তুলনায় লক্ষণীয়ভাবে গরম। রাজধানী এবং বৃহত্তম শহর লাওস হল ভিয়েনতিয়ান এবং অন্যান্য প্রধান শহরগুলির মধ্যে রয়েছে লুয়াং প্রব্যাং, সাভানাকক্ষ, এবং পাচি।

১৯৯৩ সালে লাওস সরকার আবাসস্থল সংরক্ষণ সংরক্ষণের জন্য দেশের ভূমি এলাকার ২১ শতাংশকে পৃথক করে তুলেছিল। দেশটি "গোল্ডেন ট্রায়াঙ্গেল" নামে পরিচিত আফিম পপ চাষ অঞ্চলের চারটি অঞ্চলে এক। ২০০৭ সালের অক্টোবরে ইউএনওডিসি'র সত্যিকার বইটি দক্ষিণ পূর্ব এশিয়ায় অ্যামফিয়ার পুষ্টি চাষের কথা অনুযায়ী, পপি চাষের এলাকাটি ১৫ বর্গ কিলোমিটার (৫.৮ বর্গ মাইল) ছিল, যা ২০০৬ সালে ১৮ বর্গ কিলোমিটার (৬.৯ বর্গ মাইল) থেকে নিচে ছিল।

লাওস তিনটি ভৌগোলিক এলাকার অন্তর্ভুক্ত: উত্তর, মধ্য ও দক্ষিণ।

সঠিক অনুচ্ছেদ শিরোনাম কোনটি?
titleA. বহুবিবাহ
titleB. স্বাস্থ্য
titleC. ভূগোল
titleD. জাতিগত গোষ্ঠী
উত্তর: titleC
কোচি কিচেন এ প্রতিদিনকার ব্রেকফাস্ট, লাঞ্চ এবং ডিনার পরিবেশিত হয়। একটি অত্যাধুনিক রেস্টুরেন্ট পরিবেশে অত্যন্ত সুস্বাদু এবং রুচিকর খাবার পরিবেশিত হয়ে থাকে। ভারত, এশিয়া, আরবীয় এবং পশ্চিমের রান্না বিশেষজ্ঞগণ দ্বারা রান্না পরিচালনা করা হয়ে থাকে।

মনোরম পরিবেশে বিশ্রাম এবং সতেজতা লাভ করার জন্য পুল বার একটি আদর্শ স্থান। এখানে বিভিন্ন ধরনের ফলের জুস, স্যান্ডউইচ এবং সালাদসহ অন্যান্য স্বাস্থ্যকর খাবার পরিবেশিত হয়ে থাকে।

সঠিক অনুচ্ছেদ শিরোনাম কোনটি?
titleA. ডাইনিং
titleB. ফিটনেস সার্ভিস
titleC. কক্ষসমূহ
titleD. স্পা
উত্তর: titleA
উত্তরাঞ্চল থেকে যে বার্মান জাতি ৯ম শতকের শুরুতে পাইয়ু রাষ্ট্র আক্রমন করেছিল তারা মূলত বার্মার উচ্চভূমিতে বসবাস করত। (৭ম শতকের শুরু থকেই কিছু সংখ্যক বার্মান এই অঞ্চলে তাদের অভিবাসন শুরু করে। ) নবম শতকের দ্বিতীয় ভাগে পাগানরা ইরাবতী ও চিন্দইউন নদীর পর্যন্ত সুরক্ষিত বসতি গড়ে তোলে। নানজাহোরা তাদের আশেপাশের শত্রুদের শান্ত করার জন্য বিশেষ ভাবে গড়ে তুলেছিল।

সঠিক অনুচ্ছেদ শিরোনাম কোনটি?
titleA. প্রারম্ভিক পাগান
titleB. পাগান বংশ (৮৪৯-১২৯৭)
titleC. আভা (১৩৬৪-১৫৫৫)
titleD. মন রাজ্য
উত্তর: titleA